joelniklaus/EU_Wikipedias huggingface dataset:
Esa Kejonen

Esa Kejonen (s. 5. maaliskuuta 1994 Tampere) on joensuulainen blogikirjoittaja ja curlingvaikuttaja sekä entinen pesäpalloilija ja -valmentaja. Nykyään hän toimii sisällöntuottajana Mentaalipalloa -projektissa. Projekti tuottaa urheilun psyykkisen valmennuksen sisältöä sosiaaliseen mediaan. Curlingissa hän edustaa Joensuun Curlingia.

Pesäpallourallaan Kejonen edusti kasvattajaseuransa Siilinjärven Pesiksen lisäksi Nerkoon Nuorisoseuran Urheilijoita, Jyväskylän Lohea, Ylivieskan Kuulaa sekä Puijon Pesistä. Pesäpallon Itä-Länsi otteluissa hän pelasi B-pojissa Sotkamossa 2012 sekä A-pojissa Seinäjoella 2014. 

Kejonen on koulutukseltaan luokanopettaja ja kasvatustieteiden maisteri. Hänen isoisänsä on runoilija Pekka Kejonen.

Lähteet 

Vuonna 1994 syntyneet
Suomalaiset pesäpalloilijat
Suomalaiset bloginpitäjät
Suomalaiset curlingpelaajat
Elävät henkilöt
Adam Krieger

Adam Kriger (7. tammikuuta 1634 Driesen, Neumark, Saksa – 30. kesäkuuta 1666 Dresden, Saksa) oli saksalainen urkuri, kapellimestari ja säveltäjä.

Krieger tuli Dresdeniin noin 1650 tai 1651. Hän opiskeli urkujensoittoa kenties Samuel  Scheidtin johdolla ja hänen oletetaan perustaneen Collegium Musicum -seuran Leipzigiin. Hänet mainitaan 1657 vaaliruhtinas Johann Georgin tyttären kosketinsoitinopettajana. Hän oli myös Dresdenin hovin urkuri vuodesta 1659.

Krieger toimi Leipzigissä ja Dresdenissä. Hän oli suosittu laulusäveltäjä. Häntä on kutsuttu  ”1600-luvun Schubertiksi” mikä viittaa hänen musiikinhistorialliseen merkitykseensä. Laulunsa hän yleensä sanoitti itse. 

Krieger oli Leipzigin Nikolainkirkon urkuri ja arvostettu säveltäjä. Vuonna 1657 julkaisi hän kokoelman Arien vom eyner,zwey nd drey Vocal-Stimmen” Siitä ilmestyi useita painoksia. Kun Krieger kuoli vain 32-vuotiaana 1666, julkaisivat hänen ystävänsä 1667 hänen sävellyksiään  nimellä Neue Arien. Kokoelman esipuheessa Kriegerin mainitaan olleen ”Poeta & Musicus”; runoilija ja säveltäjä. 

Kokoelmassa on hänen sävelmänsä ja teksti ”Nun sich der Tage geendet hat" ja se onkin tunnetuin hänen teoksistaan  Sen sävelmään sitten dresdeniläinen lakimies-runoilija Johann Friedrich Herzog kirjoitti 1600-luvun lopulla hengellisen iltalaulun säilyttäen kuitenkin Kriegerin alkusäkeistön, jossa ei Jumalaa mainita. Tällaisena virsi on Saksan evankelisen kirkon virsikirjassa (Nun sich der Tag geendet hat, virsi 478).Herzog kutsui 9-säkeistöä pitkää runoaan nimellä ”Hartaus illalla” ja se lienee kirjoitettu kun hän oli opiskelemassa Wittenbergissä. Herzogin tekstiä muokkasi vuorostaan Christoph Neander. Se julkaistiin Christian Christoph Sturmin laulukokoelmassa "Samlung Geistliche Gesänge" 1775: ”So fliehen unser Tage hin”.  Johann Sebastian Bach on käyttänyt Kriegerin säkeistöä teoksessaan BWV 396.

Kriegerin virsi on Suomen evankelis-luterilaisen kirkon virsikirjassa virsi 556 ”Taas päivä ajan virtahan” (1 säk. Kriegerin sekä sävelmä). Sama sävelmä on myös virrellä 527 ”Kun askeleeni hidastuu” (teksti Anna-Maija Raittia, Ruotsin kirkon virsikirjassa virsi 740)

Ruotsin kirkon virsikirjassa on Kriegerin virsi numerolla 188 ”Taas ajan virtaan uppoaa”. Siellä virren tekijöiksi mainitaan Adam Krieger 1665 1. säk.,Johann F. Herzog 1670 2-4. säk, ruots. Johan O. Wallin 1814, suom. Mikael Nyberg 1920, uud. Niilo Rauhala 1984. Sama sävelmä on myös virsillä 451 ”Kun kuljet yli Kidronin” (Hagbard Isberg 1940, suom. Pekka Turunen 1991, uud. Niilo Rauhala 1995) ja 508 ”Taas saapuu ilta hiljainen” (Natanael Beskow 1923 Suom. Anna-Mari Kaskinen 1999).

Lähteet 

Saksalaiset virsirunoilijat
Saksalaiset säveltäjät
Vuonna 1634 syntyneet
Vuonna 1666 kuolleet
Johan Christoffer Holmberg

Johan Christoffer Holmberg  (noin vuosi 1700 – 6. joulukuuta 1743) oli ruotsalainen pappi, joka julkaisi Sions sånger -laulukirjan.

Holmbergin isä oli akatemian vouti Uppsalassa. Hän alkoi opiskella Uppsalan yliopistossa 1720 ja valmistui maisteriksi 1734. Hänet nimitettiin Munsön seurakunnan varapastoriksi ja 1730 arkkipiispan suosituksesta hän sai viran Tukhoman triviaalikoulussa, jossa hän toimi kuolemaansa saakka. Holmberg solmi avioliiton Anna Maria Thalenin kanssa. Heidän pojastaan Johan Christopherista (s. 1743) tuli merkittävä kirjakauppias, kustantaja ja kirjanpainaja.

Holmberg tutustui herrnhutilaisuuteen kollegansa Tore Odheliuksen kautta ja liittyi liikkeeseen 1730.  Hän toimitti Sions sånger -kirjan ensimmäisen osan 1743. Kirjan toinen osa julkaistiin 1745. Niistä ilmestyi  yhdistetty kokoelma 1747, joka oli pohjana suomeksi käännetyille Siionin virsille. Kirjan käänsi suomeksi vuonna 1790 Jalasjärven kappalainen, myöhemmin Taivassalon kirkkoherra Elias Lagus. 

Holmberg on myös kirjoittanut virsiä julkaisemaansa kokoelmaan. Niitä on edelleen Siionin virret -kirjassa kymmenen. Hengellisiä lauluja ja virsiä -kokoelmassa oli neljä hänen lauluaan sekä Siionin kannel -kirjassa yksi.

Lähteet 

Ruotsalaiset virsirunoilijat 
Ruotsalaiset papit
Vuonna 1743 kuolleet
Friedrich Ferdinand Flemming

Friedrich Ferdinand Flemming (28. helmikuuta 1778 Neuhausen, Erzgebirge, Saksa – 27. toukokuuta 1813 Berliini) oli saksalainen silmälääkäri, säveltäjä ja laulaja.

Flemming opiskeli lääketiedettä Wittenbergissä 1796−1800 sekä Jenassa, Wienissä ja Triestessä. Hän toimi lääkärinä Berliinissä vuodesta 1803. Siellä hän  otti laulutunteja Berliinin Sing-Akademien (Sing-Akademie zu Berlin) johtajalta Carl Freidrich Zelteriltä. Tämä oli vuorostaan perustanut Liedertafel nimisen seuran, mieskuoroyhdistyksen, joka kokoontui kuukausittain aterialle ja laulamaan seuran jäsenten kirjoittamia ja säveltämiä lauluja. Flemming oli mukana seurassa, mutta hän lähti Napoleonin sotiin, ja sairastui siellä lavantautiin ja kuoli. Seura vaali Flemmingin muistoa ja hänen kirjoittamansa sävelmä Integer vitae-oodiin oli seuran suosituimpia lauluja. Sen lisäksi seura hankki pokaalin, joka nimettiin Flemmingin mukaan ja josta seuran kokouksissa erityistilanteissa juotiin hänen muistolleen. Pokaali valmistettiin pronssista, ja sitä lyödessä se soi a-sävelellä. 

Vuosina 1809−1832, Zelterin kuolemaan saakka seuran jäsenet kirjoittivat 254 laulua. Eniten laulettu oli Flemmingin sävellys Horatiuksen XXII oodiin ”Integer vitae scelerisque purus”. Laulu on sävelletty 5.10.1811 ja julkaistiin Tafelgesänge -kokoelmassa 1825 neliäänisenä mieskuorolauluna. Siitä tuli nopeasti tunnettu, etenkin hautajaisissa käytettynä laulu. 

Flemmingin sävelmä on käytössä myös hengellisten laulujen sävelmänä, myös suomenkielisten tekstien yhteydessäː

 Hengellisiä lauluja ja virsiä -kirjassa laulut 118 (118 "Autuaat on ne, jotka kuollessansa", Sakari Topelius 1860, suom. L. Pohjanpää 1923) ja 120 ("Lankesi arpa ajanlapsen vaivaan", Kustaa Adolf Lamminheimo,1921)
 Ruotsin kirkon virsikirjan virsi 306 "Autuas joukko, jolla kuollessansa" (Zacharias Topelius 1869, suom. Lauri Pohjanpää 1923, uud. suom. Pekka Kivekäs 1998)
 Hengellinen laulukirja -kirjassa laulu 503 "Taivainen Isä, Sua rukoilemme" (Joël Blomqvist)
 Seurakunta laulaa -kirjassa laulu 274 "Laupias Isä, käännä kasvos meihin" (Joël Blomqvist, suom. Saimi Moberg).

Lähteet 

Saksalaiset säveltäjät
Saksalaiset laulajat

Saksalaiset lääkärit
Vuonna 1778 syntyneet
Vuonna 1813 kuolleet
Einar Billing

Einar Magnus Billing (6. lokakuuta 1871 Lund, Ruotsi – 17. joulukuuta 1939 Västerås) oli ruotsalainen luterilainen teologi ja Västeråsin piispa.

Billingin isä oli piispa Västeråsin ja myöhemmin Lundin piispa Gottfrid Billing. Hän suoritti ylioppilastutkinnon ja opiskeli Uppsalassa, jossa hän suoritti filosofian kandidaatin tutkinnon 1891 ja teologian kandidaatin tutkinnon 1898. Hänet vihittiin papiksi Lundin hiippakuntaan 1900. Vuosina 1901–1908 hän oli dogmatiikan ja moraaliteologian dosentti Uppsalan yliopistossa, sekä myöhemmin samojen aineiden apulaisprofessorina ja samalla Hagbyn kirkkoherra. Sen ohella hän toimi rykmentinpappina Uppsalan tykistörykmentissä. Vakinaisen professorin virkaan hänet nimitettiin 1908 sekä Uppsalan Pyhän Kolminaisuuden seurakunnan kirkkoherraksi 1918. Hänestä tuli teologian tohtori 1911. Hänet nimitettiin Västeråsin piispaksi 1920 jossa hän toimi kuolemaansa saakka 1939.   

Teologina Billing tuli tunnetuksi ennen muuta kansankirkkoteologiansa takia. Hän oli niin sanotun nuorkirkkoliikkeen keskeisiä hahmoja 1900-luvun alkupuoliskolla. Ruotsin kirkon sisäinen ”nuorkirkkoliike” toteutti vuosina 1909–1911 ”opiskelijoiden ristiretkiä” seurakuntiin ja kokoontumisia pidettiin myös työväentaloissa "Ruotsin kansa – Jumalan kansa" (Sveriges folk- ett Guds folk) -otsikon alla. Liikkeen johdossa Billingin ohella oli tuleva Karlstadin piispa J. A. Eklund ja tuleva arkkipiispa Nathan Söderblom. Billing oli systemaatikko, jonka teologinen ja aatteellinen ajattelu antoi uutta innostusta Ruotsin kirkolle. Hän puhui "uskonnollisesti motivoituneesta kansankirkosta", jonka tärkein tehtävä on välittää Ruotsin kansalle sanoma anteeksiantamuksesta. 

Nuorkirkko­liike vaikutti myös virsituotantoon ja herätti uutta intoa ulkolähetykseen. Kaikki kolme liikkeen johtohahmoa ovat kirjoittaneet virsiä. Einar Billiningin virsituotannosta tunnetaan vain yksi virsi,  ”Nu gläd dig, min ande i Herran”, vuodelta  1922. Virsi painettiin Vår lösen –lehdessä 1922 otsikolla ”En tröstepsalm” (lohdutusvirsi) ja siinä oli 12 säkeistöä. Virsi on Ruotsin kirkon vuoden 1986 virsikirjassa virsi 272.  

Virsi on ilmesty suomeksi Hengellisiä lauluja ja virsiä -kokoelmassa, laulu 241 ”Nyt riemuita, sieluni muista”,  (suom. Elias J. Pentti 1951).

Ruotsin kirkon virsikirjassa virsi on Per Boremanin ja Jaakko Haavion 1946-47 kääntämä ja Niilo Rauhalan uudelleen 1995 kääntämä "Nyt, sieluni, laula ja kiitä". 

Virsi on myös Suomen ev. lut. kirkon ruotsinkielisessä virsikirjassa virsi 373.

Billingin teoksia

 Luthers lära om staten (1900)
 De etiska tankarna i urkristendomen (1907)
 Försoningen (1908)
 Vå rkallelse (1909)
 Folkkyrkan och förkunnelsen (1912)
 I katekesundervisningens tjänst. Utdrag ur meddelande från kungliga katekesnämnden (1916)
 Herdabref till Prästerskapet i Västerås Stift  (1920)

Lähteet 

Ruotsalaiset virsirunoilijat 
Ruotsalaiset teologit
Ruotsalaiset professorit
Ruotsin kirkon piispat ja arkkipiispat
Västeråsin hiippakunta
Vuonna 1871 syntyneet
Vuonna 1939 kuolleet
Arshad Nadeem

Arshad Nadeem (, s. 2. tammikuuta 1997) on pakistanilainen keihäänheittäjä.

Arshad saavutti Etelä-Aasian kisoissa 2016 pronssia Pakistanin ennätystuloksella 78,33. Hän oli samana vuonna kolmas myös alle 20-vuotiaiden Aasian-mestaruuskilpailuissa tuloksella 73,40. Bydgoszczin alle 20-vuotiaiden MM-kilpailuissa hän karsiutui loppukilpailusta. Vuonna 2017 hän sijoittui kolmanneksi Islamic Solidarity Games -tapahtumassa ja seitsemänneksi Aasian-mestaruuskilpailuissa.

Arshad sijoittui kahdeksanneksi Kansainyhteisön kisoissa 2018. Karsinnassa hän heitti Pakistanin ennätyksen 80,45. Jakartan Aasian kisoissa 2018 hän saavutti pronssia jälleen maansa ennätyksellä 80,75. Hän sijoittui 2019 Aasian-mestaruuskilpailuissa kuudenneksi. Hän karsiutui Dohan MM-kilpailuissa loppukilpailusta Pakistanin ennätystuloksella 81,52. Hän paransi maansa ennätyksen samana vuonna lukemiin 83,65 Peshawarissa 14. marraskuuta ja lukemiin 86,29 Kathmandussa 7. joulukuuta.

Arshad heitti Pakistanin ennätyksen 86,38 Iranissa huhtikuussa 2021. Samana vuonna järjestetyissä Tokion olympialaisissa hän sijoittui viidenneksi tuloksella 84,62. Hän oli viides myös Eugenen MM-kilpailuissa 2022 tuloksella 86,16. Saman vuoden Birminghamin Kansainyhteisön kisoissa hän voitti kultaa Pakistanin ennätystuloksella 90,18.

Lähteet 

Pakistanilaiset keihäänheittäjät
Vuonna 1997 syntyneet
Elävät henkilöt
Poor Señorita

Poor Señorita on televisioyhtiö GMA Networkin esittämä filippiiniläinen draamasarja. Sen päärooleissa ovat Regine Velasquez.

Näyttelijät

Aiheesta muualla 
 Viralliset kotisivut

Filippiiniläiset draamasarjat
2010-luvun televisiosarjat
GMA Networkin draamasarjat
Filippiiniläiset komediasarjat
Draamakomediasarjat
Pamilya Roces

Pamilya Roces on televisioyhtiö GMA Networkin esittämä filippiiniläinen draamasarja. Sen päärooleissa ovat Carla Abellana, Gabbi Garcia, Sophie Albert, Shaira Diaz ja Jasmine Curtis-Smith.

Näyttelijät

Aiheesta muualla 
 Viralliset kotisivut

Filippiiniläiset draamasarjat
2010-luvun televisiosarjat
GMA Networkin draamasarjat
Filippiiniläiset komediasarjat
Draamakomediasarjat
Alyas Robin Hood

Alyas Robin Hood on televisioyhtiö GMA Networkin esittämä filippiiniläinen draamasarja. Sen päärooleissa ovat 	Dingdong Dantes.

Näyttelijät

Aiheesta muualla 
 Viralliset kotisivut

Filippiiniläiset draamasarjat
2010-luvun televisiosarjat
GMA Networkin draamasarjat
Pozantı

Pozantı on kaupunki ja piirikunta Adanan maakunnassa, Turkissa. Vuonna 2019 alueen väkiluku oli 19 974.

Lähteet

Aiheesta muualla 
 Alueen kotisivut

Adanan maakunta
Turkin piirikunnat
Hermann Carl Vogel

Hermann Carl Vogel (1842–1907) oli saksalainen tähtitieteilijä. Hän tutki aluksi planeettojen ja myöhemmin tähtien spektrejä.

Lähteet

Aiheesta muualla 

Saksalaiset tähtitieteilijät
Vuonna 1842 syntyneet
Vuonna 1907 kuolleet
Saimbeyli

Saimbeyli on kaupunki ja piirikunta Adanan maakunnassa, Turkissa. Vuonna 2019 Saimbeylin väkiluku oli 14 764.

Saimbeylin läänissä sijaitsee Haçinin linna, joka toimi poliisiasemana. Linna oli alun perin nimeltään Batimon. Linnasta on jäljellä enää vain kaksi linnaketta.

Lähteet 

Adanan maakunta
Turkin piirikunnat
Katherine Haataja

Katherine Elina Haataja ( s. Hannikainen ; 16. helmikuuta 1969) on puoliruotsalainen ja puolisuomalainen mezzosoprano ja yrittäjä, joka tunnetaan nuorten oopperataiteilijoiden työskentelyn tukemisesta. Hän on Hannikaisten- perheen säveltäjien ja kirjailijoiden jälkeläinen, Pietari Hannikainen oli hänen isänsä isoisän isoisä.

Elämä ja ura 
Haataja syntyi Olofströmissä Ruotsissa, hänen äitinsä oli ruotsalainen ja hänen isänsä suomalainen. Hän varttui Helsingissä Suomessa jonka jälkeen hän opiskeli laulua Pariisin konservatoriossa Ranskassa ja Trinity Collegessa Lontoossa Isossa Britanniassa. Hän aloitti uransa oopperalaulajana, mutta lopetti kun sairastui rintasyöpään

Haataja esiintyi oopperataloissa Euroopassa ja hänen rooleihinsa kuului Cherubino Le Nozze di Figarossa, Zerlina Don Giovannissa, Annius La clemenza di Titossa, WA Mozart, Angelina La Cenerentolassa, G. Rossini, Tigrinda Orlandossa finto pazzo A. Vivaldi ja Carlotta teoksessa Die schweigsame Frau Richard Strauss. Hän on työskennellyt kapellimestarien ja ohjaajien Steven Devinen, Steuart Bedfordin, Elgar Howarthin, Stephen Unwinin ja David Fieldingin kanssa.

Haataja, hänen aviomiehensä ja kaksi lastaan asuivat Balkanin alueella monta vuotta. Vierasesityksen jälkeen Le Nozze di Figarossa Sofian kansallisoopperassa Haataja aloitti Operosa- säätiön vuonna 2006. Hänen mielestään paikalliset oopperatalot eivät tarjonneet riittävästi mahdollisuuksia nuorille laulajille ja että ohjelmisto oli pääosin liian raskasta eikä tukenut nuorten oopperaäänten asianmukaista kehittämistä.      Säätiö tukee tulevaisuuden ooppera-ammattilaisia heidan opinnoissaan sekä varhaisessa urassa. Haataja on usein vieraana kansainvälisissä oopperakonferensseissa, joissa hän korostaa oopperan elvyttämisen merkitystä nuorien parissa. Hän opettaa myös yksityisesti, valmentaa mestarikursseilla ja osallistuu tuomaristoihin kansainvälisissä laulukilpailuissa.

Operosa 
Vuodesta 2006 Haataja on laajentanut Operosan toimintaa Bulgariasta Serbiaan ja Montenegroon.

Avajaisfestivaali pidettiin vuonna 2007 Mozartin  Don Giovanni -esityksellä Euxinogradin linnassa Varnassa Bulgarian Mustanmeren rannikolla. Vuonna 2011 hän avasi Operosan toimiston Belgradiin Serbiaan, jolloin aloitettiin Operosa Academia -toiminta. Vuonna 2014 hän käynnisti ensimmäisen ja toistaiseksi ainoan vuosittaisen oopperatapahtuman Montenegrossa . Operosa Montenegron oopperajuhlat promovoivat perinteisesti nuoria oopperalahjakkuuksia ja se järjestetään joka kesä Kanli Kula ja Forte Mare linnoituksissa Herceg Novin vanhassakaupungissa Montenegrossa Adrianmeren rannikolla

Nauhoitukset 

 Perle (2007) - albumi ooppera-aarioita Sofian sinfonisen orkesterin säestämänä Nayden Todorovin johdolla

Viitteet 

Elävät henkilöt
Vuonna 1969 syntyneet
Seyhan

Seyhan on piirikunta Adanan maakunnassa, Turkissa. Vuonna 2019 Seyhanin väkiluku oli 796 286. Seyhanissa asuu 35 prosenttia Adanan maakunnan väestöstä ja lähes puolet Adanan kaupungin väestöstä.

Lähteet

Aiheesta muualla 
 Piirikunnan kotisivut

Adanan maakunta
Turkin piirikunnat
Námestovo

Námestovo (; ) on pieni kaupunki Pohjois-Slovakiassa. Se on Žilinan alueeseen kuuluvan Námestovon piirin hallintokeskus ja suurin kaupunki. Vuonna 2018 kaupungin väkiluku oli 7 827.

Etymologia 
Námestovon nimi on johdettu "edustajaa" tai "varajäsentä" merkitsevästä sanasta námesta (vrt. nykyslovakin námestník ja nykytšekin náměstek), mikä viittaa kaupungissa asuneisiin valakkeihin. Sen on esitetty juontuvan myös henkilönnimestä Namest, mikä ei kuitenkaan ole yhtä todennäköistä.

Maantiede 
Námestovo sijaitsee Oravan tekojärven länsirannalla lähellä Puolan rajaa, noin 15 kilometrin päässä Tvrdošínista ja 30 kilometrin päässä Dolný Kubínista.

Historia 
Ensimmäinen maininta Námestovosta on 1500-luvulta, jolloin alue asutettiin laajemmin. Kaupunki kasvoi nopeasti, koska se sijaitsi suotuisalla paikalla Puolaan johtavan kauppareitin varrella. Toisen maailmansodan lopulla kaupunki paloi. Oravan tekojärven rakentaminen vaikutti huomattavasti kaupungin elämään, sillä kaksi kolmannesta siitä jäi veden alle. Teollisuuden kasvu ja sitä seurannut asuntojen rakentaminen kasvattivat kaupunkia 1970-luvulla entisestään.

Väestö 
Vuoden 2001 väestönlaskennan mukaan Námestovossa oli 8 135 asukasta, joista 98,65 prosenttia oli slovakkeja ja 0,65 prosenttia tšekkejä. Asukkaista 92,12 prosenttia oli roomalaiskatolisia, 4,95 prosenttia uskonnottomia ja 0,84 prosenttia luterilaisia.

Kuvia

Tunnettuja námestovolaisia 
 Jozef Kabaň
 Dušan Tittel
 Anton Bernolák

Slovakian kaupungit
Amerikankorealaiset

Amerikankorealaiset (, ) ovat yhdysvaltalaisia, jotka ovat syntyneet tai joiden juuret ovat Koreassa. Yhdysvaltain väestönlaskentaviraston mukaan Yhdysvalloissa asui 1 822 213 korealaistaustaista henkilöä vuonna 2015. Yhdysvalloissa asuu eniten korealaisia Korean niemimaan ulkopuolella.

Tunnettuja amerikankorealaisia
Justin Chon, näyttelijä
Jaegwon Kim, filosofi
Jim Yong Kim, lääkäri, antropologi, rehtori ja maailmanpankkiryhmän entinen johtaja
Young Kim, republikaanipoliitikko
Ki Hong Lee, näyttelijä
Jim Paek, jääkiekkoilija
Richard Park, jääkiekkoilija
Lindsay Price, näyttelijä
Mia Smiles, pornonäyttelijä
Joe Son, näyttelijä ja vapaaotteilija
Kevin Song, pokerinpelaaja
Michelle Steel, republikaanipoliitikko
Jenna Ushkowitz, näyttelijä, laulaja
Steven Yeun, näyttelijä

Lähteet

Aiheesta muualla
Tiina Martikainen

Tiina Martikainen (s. 26.7.1963) on sammattilainen kirjailija, joka on tullut tunnetuksi poliisikoiradekkareistaan.

Hänen aiempaan tuotantoonsa kuuluu nuortenkirjoja ja elämäkertoja. Hän on koulutukseltaan tradenomi ja ammatillinen opettaja.

Martikainen on aiemmin työskennellyt muun muassa kauppaoppilaitoksen opettajana, aikuiskouluttajana ja työvoimaneuvojana. Ennen ryhtymistään vapaaksi kirjailijaksi hän teki sijaisuuksia kirjastonhoitajana ja paikallislehden toimittajana. Kirjoittamisen ohella kirjailija on vetänyt kirjoituskursseja kymmenen vuoden ajan muun muassa omalla paikkakunnallaan ja Helsingissä. Idyllisen Sammatin kirjaston tiloissa kokoontuva Tekstipaja kannustaa luovaan, tavoitteelliseen kirjoittamiseen ja käsikirjoittamiseen.

Martikainen kirjoittaa realistisia poliisidekkareita, joissa rikoksia ratkoo Lohjan poliisiaseman pitkäkestoisen rikostutkinnan yksikkö. Kirjasarjan päähenkilönä on rikosylikonstaapeli, poliisikoiranohjaaja Hanna Vainio, ja hänen apunaan työskentelee poliisin erikoiskoira, saksanpaimenkoira Riina. Martikainen kuvaa poliisien työtä todentuntuisesti, mutta lisäksi kirjailija haluaa tuoda tarinoihinsa myös psykologisen elementin. Uusimmassa kirjassaan hän pohtii muun muassa pahuuden olemusta: vaikka jokainen on kykenevä pahuuteen, mitkä ovat ne tekijät, jotka lopulta saavat ihmisen ajautumaan pahoihin tekoihin ja tarttumaan väkivaltaan. Pahan kintereillä ilmestyy keväällä 2021.

Martikainen on esiintynyt muun muassa Helsingin kirjamessuilla, Varkauden dekkarifestivaaleilla sekä Helsingin ja Espoon kirjastoissa. Vuonna 2020 hän oli Eeva Joenpelto -seuran ja Mauri Sariola -seuran kutsuvieraana.

Jännitysromaanit

Muita teoksia

Lähteet

Aiheesta muualla  
Radio Fiskarsin haastattelu
Tiina Martikainen Lohjan pääkirjastossa
Murhamysteeri Lohjan pääkirjastossa
Murhamysteeri Lohjan pääkirjastossa
Murha Karjalohjalla
Myllylahden murharouvat

Suomalaiset rikoskirjailijat
Suomalaiset kirjailijat
Vuonna 1963 syntyneet
Elävät henkilöt
Paven (Pentala)

Paven on arkkitehtonisesti merkittävä pursiseuran paviljonki Suvisaaristossa lounaisessa Espoossa. Se edustaa jugendia. Paven sijaitsee Pentalan saaren koillisosan niemellä vene- ja saaristolauttasataman kupeessa.

Moisön saaristolaistilalla asustaneet Geitlinin veljekset järjestivät Pentalan vesillä hupimielisiä purjehdus- ja ampumakilpailuja 1880-luvun puolivälissä. Seuraavan vuosisadan alussa perustettiin Esbo Segelförening, ja seuran paviljonki vihittiin käyttöön elokuussa 1913. Pavenin piirtänyt arkkitehti Sigurd Frosterus oli purjehdusseuran jäsen. Pavenia laajennettiin 1938 arkkitehti Matti Finellin johdolla.

Lähteet

Viitteet

Aiheesta muualla 
Pavenin ravintolan sivut
Helsingin Sanomat: Espoolaissaaressa on ranta kuin Välimerellä

Espoon huvilat
Ravintolat Suomessa
Suvisaaristo
Led Zeppelin European Tour 1970

European Tour 1970 on Led Zeppelin-yhtyeen kiertue. Kiertue promotoi yhtyeen Led Zeppelin II albumia.

Kappalelista
Tyypillinen settilista:

"We're Gonna Groove" (Ben E. King)
"I Can't Quit You Baby" (Willie Dixon)
"Dazed and Confused" (Page)
"Heartbreaker" (John Bonham, Page, Robert Plant)
"White Summer"/"Black Mountain Side" (Page)
"Since I've Been Loving You" (Page, Plant, John Paul Jones)
"Thank You" (Page, Plant)
"What Is and What Should Never Be" (Page, Plant) (7. 10. 11 maaliskuuta)
"Moby Dick" (Bonham)
"How Many More Times" (Bonham, Jones, Page)

Encores:
"Communication Breakdown" (Bonham, Jones, Page)
"Whole Lotta Love" (Bonham, Dixon, Jones, Page, Plant)
"Bring It On Home (Sonny Boy Williamson II song) (Dixon, Page, Plant) (28. helmikuuta)
"C'mon Everybody"/"Somethin' Else" (Eddie Cochran, Jerry Capehart, Sharon Sheeley, Bobby Cochran) (28. helmikuuta)
"Long Tall Sally" (Little Richard) (28. helmikuuta)

Kiertue päivät

Vuoden 1970 konserttikiertueet
Mark-Anthony Turnage

Mark-Anthony Turnage (s. 10. kesäkuuta 1960) on brittiläinen säveltäjä.

Turnage opiskeli Oliver Knussenin sekä John Lambertin ja myöhemmin Gunther Schullerin johdolla. Hans Werner Henzen kannustamana hän sävelsi ensimmäisen oopperansa Münchenin biennaalia varten. Lopputuloksena oli menestyksellä vuonna 1988 kantaesitetty teos Greek. Teoksen kansainväliset tuotannot vakiinnuttivat Turnagen kansainvälisen maineen. Turnage toimi Simon Rattlen johtaman Birminghamin kaupungin sinfoniaorkesterin nimikkosäveltäjänä vuosina 1989–1993. Helmikuussa 2000 kantaesitettiin Englannin kansallisoopperassa hänen toinen täysimittainen oopperansa, The Silver Tassie. Teoksesta myönnettiin vuonna 2001 oopperan Laurence Olivier -palkinto.

Turnage sai vuonna 2000 nimityksen BBC:n sinfoniaorkesterin ensimmäiseksi nimikkosäveltäjäksi. Barbican Centressä järjestettiin suurimuotoinen Turnage-viikonloppu tammikuussa 2003. Syksyllä 2002 Simon Rattle johti Turnagen orkesteriteoksen Blood on the Floor yhdessä ensimmäisistä konserteistaan Berliinin filharmonikkojen pääkapellimestarina. Turnagen muihin orkesteriteoksiin kuuluvat maaliskuussa 2007 kantaesitetty Ceres ja yhteistyössä John Scofieldin kanssa laadittu, syyskuussa 2002 kantaesitetty Scorched. Turnage on käyttänyt eräissä teoksissaan jazzkokoonpanoja sinfoniaorkesterin ohella.

Vuosina 2006–2010 Turnagella oli Lontoon filharmonikkojen säveltäjäresidenssi. Tänä aikana kantaesittiin muun muassa Turnagen ensimmäinen viulukonsertto, jonka hän oli säveltänyt Christian Tetzlaffia varten. Samaan aikaan Turnagella oli virallistettu yhteistyösuhde Chicagon sinfoniaorkesterin kanssa. Tällöin Chicagon sinfoniaorkesteri piti Scorched-teoksen Yhdysvaltain-ensiesityksen Steven Sloanen johdolla. Turnagein levytyksiä ovat julkaisseet eri levy-yhtiöt. Deutsche Grammophonilla julkaistusta Scorched-levytyksestä Turnage sai Grammy-palkintoehdokkuuden.

Lähteet 

Brittiläiset säveltäjät
Oopperasäveltäjät
Vuonna 1960 syntyneet
Elävät henkilöt
William Wilson Morgan

William Wilson Morgan (1906–1994) oli yhdysvaltalainen tähtitieteilijä. 1950-luvun alussa Morgan kehitti yhdessä Harold Lester Johnsonin kanssa standardoidun fotometrisen UBV-magnitudijärjestelmän, joka on edelleenkin yleisimmin käytetty standardi.

Lähteet

Aiheesta muualla 

Yhdysvaltalaiset tähtitieteilijät
Vuonna 1906 syntyneet
Vuonna 1994 kuolleet
Led Zeppelin Scandinavian Tour 1968

Scandinavian Tour 1968 on Led Zeppelin-yhtyeen ensimmäinen konserttikiertue. Bändiä kutsuttiin vielä nimellä "The Yardbirds".

Kappalelista
Tyypillinen settilista:

 "Train Kept A-Rollin'"
 "I Can't Quit You Baby"
 "Dazed and Confused"
 "How Many More Times"
 "White Summer"
 "For Your Love"
 "You Shook Me"
 "Babe I'm Gonna Leave You"
 "Garnet Mimms|As Long As I Have You"
 "Communication Breakdown"

Kiertue päivät

Vuoden 1968 konserttikiertueet
Gårdskullan kartano

Gårdskulla on kartano ja maatila Siuntiossa Uudellamaalla. Gårdskullan tila on Suomen 10 suurimman maatilan joukossa; viljeltyä peltoalaa on noin 330 ja metsää yli tuhat hehtaaria. Gårdskullan kartano on perustettu vuonna 1840. Kartano erotettiin Suitian kartanon maista vuonna 1817.

Historiaa 
Gårdskullan kylä mainitaan kirjallisissa lähteissä ensimmäisen kerran vuonna 1469 muodossa Gåsekulla. Tuolloin ei oltu vielä perustettu Gårdskullan kartanoa, vaan Gårdskulla mainitaan pelkkänä kylänä. Gårdskulla ei myöskään kuulunut vielä tuolloin Suitian kartanoon. Suitiaan tila liitettiin vasta 1500-luvulla Suitian omistajan Erik Flemingin aikana.

Gårdskulla erotettiin Suitian kartanosta 1800-luvun alulle tultaessa, kun tila myytiin kirjanpitäjä Emmanuel Wikbergille. Wikbergin jälkeen tila päätyi Siuntion kirkkoherra Forssmanin omistukseen. Vuonna 1840 rusthollari Erik Johan Rehnberg Bromarvin Refbackan tilalta osti Gårdskullan ja Gammelbyn tilat ja näin loi alun nykyiselle Gårdskullan kartanolle. Kartano on vuodesta 1840 periytynyt Rehnbergien suvussa eteenpäin ja nykyään sen omistavat veljekset Henrik ja Gustav Rehnberg.

Gårdskullan kartano on puurakenteinen kaksikerroksinen vuonna 1840 rakennettu rakennus, joka sijaitsee koivukujan päässä corps de logis -tyylisessä maisemassa.

Vuonna 2015 Rehnbergit ostivat yhdessä Antti Herlinin kanssa Suitian kartanon ja sen maat Suomen valtiolta. Senaatti-kiinteistöt myivät kartanolinnan 11,5 miljoonan euron kauppahintaan. Rehnbergit laittoivat Suitian kuitenkin myyntiin uudelleen vuonna 2020.

Gårdskullan kartanolla toimii vuonna 1982 perustettu Gårdskullan maatalousmuseo.

Lähteet 

Siuntion kartanot
Suomen 1800-luvulla rakennetut rakennukset ja rakennelmat
Wang Yi

Wang Yi ( s. lokakuu 1953 Peking) on kiinalainen diplomaatti ja poliitikko, joka toiminut Kiinan kansantasavallan ulkoministerinä vuodesta 2013 lähtien.

Wang liittyi Kiinan kommunistiseen puolueeseen vuonna 1981 ja suoritti kandidaatin tutkinnon vuonna 1982. Wang on toiminut diplomaattitehtävissä Japanissa ja hän työskennellyt useita vuosia ulkoministeriössä. Wang toimi Kiinan suurlähettiläänä Japanissa vuosina 2004–2007.

Lähteet

Aiheesta muualla 

 Viralliset verkkosivut 

Kiinan ulkoministerit
Kiinalaiset diplomaatit
Vuonna 1953 syntyneet
Elävät henkilöt
Taivas sylissäni

Taivas sylissäni (Himlen i min famn) on Carola Häggkvistin säveltämä ja Erik Hillestadin sanoittama joululaulu. Laulu julkaistiin vuonna 1999 Carola Häggkvistin esittämänä hänen LP-levyllään Jul i Betlehem. Laulun suomenkielisen version on sanoittanut Pia Perkiö ja se ilmestyi Maria Laakson tulkitsemana Suomen Lähetysseuran Taivas sylissäni -nimisellä joululevyllä vuonna 2001. 

Laulun ovat Suomessa levyttäneet myös mm.  Arja Koriseva, Suvi Teräsniska ja Katri Helena. Katri Helenan vuonna 2006 levyttämän laulun sanoitus on Maija Kalaojan käsialaa.

Laulu kertoo Jeesuksen äidin Marian ajatuksista ja kysymyksistä, kun hän joutuu yllättäen keskelle mysteeriä ja tapahtumia joiden laajuudesta hän saattoi vain aavistella. Laulussa Marian ajatukset liikkuvat enkelin sanoissa, itämaan tietäjien vierailussa ja Betlehemin tähdessä. Laulu päättyy sanoihin: "Olet toisten kaltainen, lapsi lupauksien. Tuotko lapseni, nyt toivon maailmaan? Olet aarre sydänten, miten sinut suojelen? Helmassani kantaa itse taivastako saan?

Taivas sylissäni -joululaulu on Suomessa varsin suosittu. Äänestyksessä kauneimmasta joululaulusta vuonna 2019 se sijoittui neljänneksi. Teoston mukaan se oli soitetuimpien joululaulujen listalla seitsemännellä sijalla vuonna 2016.

Lähteet 

Joululaulut
Suomalaiset musiikkikappaleet
Ruotsalaiset musiikkikappaleet
Kemi City FC

Kemi City FC on vuonna 2019 perustettu kemiläinen jalkapalloseura. Se pelaa kotiottelunsa Sauvosaaren urheilupuistossa. Seuran tunnusvärit olivat valkoinen ja sininen. 

Kemi City FC perustettiin talvella 2019 konkurssiin menneen PS Kemi Kingsin raunioille. Seura pelasi ensimmäisen kauden 2019 Kolmosta ja nousi kaudeksi 2020 Kakkoseen säilyttäen sarjapaikkansa. 

Kemin Palloseura toimii  Kemi City FC:n junioriorganisaationa.

Historia

Perustaminen: 2019 
PS Kemin konkurssin myötä kemiläistä jalkapalloilua jatkettiin Kolmosessa. Uusi seura Kermi City FC perustajina olivat samat tahot, jotka olivat mukana PS Kemin toiminnassa. Uuden seuran osaomistajaksi tuli brittiläinen urheilumarkkinointiyhtiö Redstrike 40 prosentin omistusosuudella. Näin puheenjohtajana ja joukkueen valmentajana olivat englantilaiset. Heistä tunnetuin oli aiemmin PS Kemiä valmentanut Tommy Taylor.

Ensimmäiset sarjakaudet: 2019-2020 
Kemi City FC aloitti toimintansa PS Kemi Akatemian paikalla Pohjois-Suomen Kolmosessa kaudella 2019. Seura päätti kautensa lohkon voittajana nousten Kakkoseen kaudeksi 2020, jossa se säilytti sarjapaikkansa.

Stadion 

Kemi City FC pelaa pelinsa Sauvosaaren urheilupuiston takakentällä, jota on Kemin kaupungin toimesta kehitetty PS Kemi Kingsin Ykkösen ja Veikkausliiga-aikana eli vuosina 2015-2018. Katsomon kokonaiskapasiteetti on 4 500 katsojaa. Vuonna 2017 pääkatsomossa oli vuonna 1 100 ja vastakkaisessa aurinkokatsomossa 780 kuppipenkillistä paikkaa. Toisessa päädyssä oli pieni istumakatsomo ja murskepintainen seisomakatsomo. Kentän reunalla oli myös VIP-tilat ja kuuluttamo. Stadion oli valaisematon.

PS Kemin ensimmäisellä Veikkausliiga-kaudella 2016 takakentälle valmistui uusi katettu katsomo, jossa on kuppi-istuimet 1 100 hengelle. Lisäksi vastapäiseen, merenpuoleiseen katsomoon kiinnitettiin noin tuhat kuppi-istuinta.

PS Kemin puheenjohtajat 

Mark Tivey (2019)
Juha Pasoja (2019)

Pelaajat ja valmentajat

Valmentajat 

 Joukkueenjohtaja: 
 Valmentaja: Jari Åhman
 Apuvalmentaja: Mikko Vilmunen

Entiset päävalmentajat 

 Dean Sibson (2019)
 Tommy Taylor (2019)

Sarjasijoitukset

Lähteet

Aiheesta muualla
 Kemi City FCn virallinen sivusto

Suomalaiset jalkapalloseurat
Kemiläiset urheiluseurat
Vuonna 2019 perustetut urheiluseurat
Sigyn Alenius

Sigyn Emilie Alenius-Christensen (15. heinäkuuta 1912 Pietari – 8. kesäkuuta 1992 Kööpenhamina) oli suomalainen Tanskassa asunut toimittaja ja ulkomaankirjeenvaihtaja.

Alenius oli Hufvudstadsbladet-lehden palveluksessa vuodesta 1934 lähtien ja hänestä tuli lehden Kööpenhaminan kirjeenvaihtaja 1950. Alenius toimi myös Yleisradion kirjeenvaihtajana Kööpenhaminassa 1953–1990 ja hän kirjoitti lisäksi Suomen tapahtumista tanskalaisiin lehtiin. Alenius kirjoitti myös Uuteen Suomeen ja Aamulehteen sekä laati kolumneja Astra-aikakauslehteen.

Julkaisuja 
 Finland efter vapenstilleståndet 1944: en kort översikt. Söderström, Helsingfors 1947, ilmestyi englanniksi nimellä Finland between the armistice and the peace. Söderström, Helsingfors 1947

Lähteet

Aiheesta muualla 
 Sigyn Alenius : Tanskan olutlakon seuraukset, Alkoholipolitiikka 5/1965, Julkari sosiaali- ja terveysministeriön hallinnonalan avoin julkaisuarkisto

Suomalaiset toimittajat
Ulkomaankirjeenvaihtajat
Vuonna 1912 syntyneet
Vuonna 1992 kuolleet
Pietarinsuomalaiset
Alvan Clark

Alvan Clark (1804–1887) oli yhdysvaltalainen muotokuvamaalari ja itseoppinut optikko. Testatessaan 18 1/2 tuuman kaukoputkea Clark löysi Siriuksen seuralaisen 1962. Suurin Clarkin valmistama objektiivi oli Yerkesin 40 tuuman linssi, joka edelleenkin on maailman suurin.

Lähteet

Aiheesta muualla 

Vuonna 1804 syntyneet
Vuonna 1887 kuolleet
Muotokuvamaalarit
Led Zeppelin United Kingdom Tour 1968

United Kingdom Tour 1968 on Led Zeppelin-yhtyeen ensimmäinen konserttikiertue Yhdistynyt kuningaskunta. Joitakin näistä esityksistä tehtiin nimellä "New Yardbirds".

Kiertueesta ei ole tarkkaa settilistaa olemassa.

Kiertue päivät

Vuoden 1968 konserttikiertueet
Led Zeppelin
Karl Viktor Hjalmar af Forselles

Karl Viktor Hjalmar af Forselles (28. elokuuta 1830 Elimäki – 11. tammikuuta 1881 Helsinki) oli suomalainen juristi ja  valtiopäivämies. 

Af Forsellesin vanhemmat olivat tilanomistaja, majuri Fredrik Johan Ulrik af Forselles ja Ulrika Charlotta Möllersvärd. Hän oli kadetti Haminan kadettikoulussa 1841–1845, tuli ylioppilaaksi 1848 ja suoritti tuomarintutkinnon 1854. Varatuomarin arvon af Forselles sai 1858. Valmistuttuaan  hänestä tuli Turun hovioikeuden ylimääräinen  notaari 1854 ja sitten senaatin oikeusosaston ylimäärinen kopisti 1855, senaatin prokuraattorintoimituskunnan kopisti 1860 ja kanslisti 1861–1879. Af Forselles oli aatelissäädyssä edustaja valtiopäivillä 1863–1864, 1867, 1872 ja 1877–1878.  

Kenraali, senaattori Edvard Gustaf af Forselles ja everstiluutnantti, metsähallituksen pääjohtaja Alexander af Forselles olivat   Karl Viktor Hjalmar af Forsellesin veljiä.

Lähteet

 Suomalaiset juristit
 Suomalaiset aateliset
 Suomen suuriruhtinaskunnan virkamiehet
 Suomen suuriruhtinaskunnan aatelissäädyn valtiopäivämiehet
Vuonna 1830 syntyneet
Vuonna 1881 kuolleet
Tufanbeyli

Tufanbeyli on pieni kaupunki ja piirikunta Adanan maakunnassa, Turkissa. Vuonna 2019 Tufanbeylin väkiluku oli 17 102. Tufanbeylistä on 196 kilometriä kaupunkiin Adanaan. Tufanbeylin naapureita ovat Sariz pohjoisesta, Göksun idästä, Saimbeyli etelästä, Develi lounaasta ja Tomarza lännestä. Tufanbeylin kesät ovat kuivia ja lämpimiä, talvet pakkasia ja pilvisiä.

Lähteet

Aiheesta muualla 

Adanan maakunta
Turkin piirikunnat
Luettelo vuonna 1931 kuolleista henkilöistä



Tammikuu 
 4. tammikuuta – Art Acord, yhdysvaltalainen mykkäelokuvien näyttelijä ja rodeomestari (s. 1890)
 9. tammikuuta – Claude Anet (oik. Jean Schopfer), ranskalainen kirjailija ja tennispelaaja (s. 1868)

Helmikuu 
 13. tai 18. helmikuuta – Louis Bernheim, belgialainen kenraaliluutnantti (s. 1861)

Huhtikuu 
 11. huhtikuuta – Sophus Claussen, tanskalainen kirjailija ja toimittaja (s. 1865)
 14. huhtikuuta – Aleksanteri Kilpiäinen, suomalainen maanviljelijä ja valtiopäivämies (s. 1861)
 22. huhtikuuta – Axel Bruno Chorin, suomalainen kuvataiteilija (s. 1870)

Toukokuu 
 11. toukokuuta – Makar Jevsevjev, ersämordvalainen opettaja, kansanvalistaja, kansa- ja kielitieteilijä ja professori (s. 1864)
 25. toukokuuta – Ville Alanko, suomalainen iskelmälaulaja ja banjonsoittaja (s. 1907)

Heinäkuu 
 14. heinäkuuta – Juho Fredrik Horelli, suomalainen maanviljelijä ja valtiopäivämies (s. 1844)
 16. heinäkuuta – Elsa Ryti, suomalainen lääkäri ja Helsingin yliopiston bakteriologian ja serologian dosentti, presidentti Risto Rytin sisar (s. 1895)
 20. heinäkuuta – Arvi Mansikka, suomalainen lausuntataiteilija ja näyttelijä (s. 1890)

Elokuu 
 15. elokuuta – Ivar Aminoff, suomalainen asianajaja, poliitikko ja Suomen puolustusministeri 1924 (amm.) (s. 1868)
 28. elokuuta – Ludwig Goiginger, Itävalta-Unkarin keisarillisen armeijan kenraali (s. 1863)

Syyskuu 
 19. syyskuuta – Tobias Kirveskoski, suomalainen maanviljelijä ja valtiopäivämies (s. 1859)

Lokakuu 
 3. lokakuuta – Lauro de Bosis, italialainen runoilija, lentäjä, fasismin vastaisen liikkeen puolestapuhuja ja olympiamitalisti (s. 1901)
 5. lokakuuta – Viktor Ahlqvist, suomalainen runoilija (s. 1868)
 7. lokakuuta – Jean Cariou, ranskalainen ratsastaja ja olympiavoittaja (s. 1870)
 26. lokakuuta – Knut Anthoni, suomalainen varatuomari, laamanni, virkamies ja valtiopäivämies (s. 1852)
 28. lokakuuta – Arvo Ahti, suomalainen jääkäriluutnantti (s. 1894)

Marraskuu 
 3. marraskuuta – Georg Edgar Candelin, suomalainen insinööri ja valtiopäivämies (s. 1860)
 28. marraskuuta – Mathilda Lagermarck (Mathilde Lagrini), suomalainen oopperalaulaja (s. 1853)

Joulukuu 
 18. joulukuuta – Walter Ahlström, suomalainen A. Ahlström Osakeyhtiön pääjohtaja 1907–1931 ja vuorineuvos (s. 1875)
 19. joulukuuta – Otto Edvard Könni, suomalainen maanviljelijä, toimittaja ja valtiopäivämies (s. 1858)

Tuntematon päivämäärä 
 Väinö Airola, suomalainen tieteiskirjailija (s. 1888)
 Harald Rosenberg, suomalainen lehti- ja rikosvalokuvaaja (s. 1883)

Katso myös 

 Wikipedia:Henkilön kuolintiedon lisääminen
 Wikiprojekti:Henkilöartikkeleiden syntymä- ja kuolinvuosiluokat
 Wikipedia:Wikidata/Äskettäin kuolleita

1931
Avalokiteshvara

Avalokiteshvara (), tai Avalokiteśvara, on varsinkin tiibetinbuddhalaisuudessa tunnettu bodhisattva, joka on Buddhan myötätunnon ruumiillistuma.

Mahayana-traditiossa Avalokiteshvaran katsotaan antaneen lupaus kuunnella kaikkien tuntevien olentojen rukouksia ja huolia. Avalokiteshvara myös on päättänyt siirtää omaa buddhaksi tulemistaan tästä syystä auttaakseen kaikkia olentoja saavuttamaan nirvanan. Vajrayanassa Avalokiteshvara on joko aikaisemman maailman myötätuntoinen munkki tai sitten itse myötätunnon ruumillistuma. Theravadabuddhalaisuudessa Avalokiteshvaralle ei anneta juurikaan tilaa. Tiibetinbuddhalaisuuden mukaan Avalokiteshvara edustaa myötätuntoa samalla tavalla kuin vajrayanassakin. Padmasambhavan väitetään ennustaneen Avalokiteshvaran ruumillistumisen hengellisen johtajan ja suuren opettajan, eli laman, muodossa.. Dalai-lamaa pidetään tiibetinbuddhalaisuudessa Avalokiteshvaran ruumillistuma.

Nimet 
Nimitys Avalokiteshvara on sanskritia ja tarkoittaa kutakuinkin "herra, joka valvoo" tai "herra, joka katsoo perään".

Avalokiteshvara tunnetaan muutamalla muullakin nimellä. Näistä tyypillisimmät ovat:

Ikonografia 
Avalokiteshvaran kuvaukseen kuuluvat joko tuhat kättä tai yhdettoista kasvot, tai molemmat.

Legendan mukaan yksitoista kasvoa saivat alkunsa siitä, kun Avalokiteshvara suri kaikkia maailman olentoja, jotka tarvitsisivat apua valaistumiseensa. Suru sai hänen päänsä halkeamaan, jolloin toinen bodhisattva, Amitabha, loi jokaisesta haljenneesta pään kappaleesta Avalokiteshvaralle uudet kasvot.

Tuhat kättä tulivat legendan mukaan myös Amitabhalta, jotta Avalokiteshvaralla olisi tarpeeksi käsipareja auttaakseen kaikkia olentoja. Joissain kuvauksissa jokaisessa kädessä on myös silmä..

Galleria

Lähteet

Aiheesta muualla 

Tiibet
Lamat
Buddhalaisuus
Yumurtalık

Yumurtalık on piirikunta Adanan maakunnassa, Turkissa. Vuonna 2019 piirikunnan väkiluku oli 18 026. Piirikunta sijaitsee noin 40 kilometrin päässä Adanan kaupungista. Monilla Adanan asukkailla on Yumurtalıkissa kesäasuntoja.

Lähteet

Aiheesta muualla 
Piirikunnan kotisivut

Adanan maakunta
Turkin piirikunnat
Ritva Hellsten

Ritva Hellsten (s. 1951 Kotka) on suomalainen kirjailija, runoilija , kirjallisuuden kääntäjä, kieltenopettaja ja kirjallisuuskriitikko. 

Hänen esikoisteos oli vuonna 2014 ilmestynyt Orvot. Toisessa romaanissaan Lea (2018) hän käsittelee suhdettaan kuolemansairaaseen äitiinsä. Hänen kolmas romaani Raija (2020) kertoo hänen kirjailijasisarensa Raija Siekkisen elämästä. Raija oli vuoden 2020 Finlandia-palkintoehdokkaana.

Teokset

Lähteet

Suomalaiset kirjailijat
Vuonna 1951 syntyneet
Elävät henkilöt
Anne Vuori-Kemilä

Anne Vuori-Kemilä (s. 1958) on suomalainen kirjailija. 

Hänen esikoisteos oli vuonna 2018 ilmestynyt Taivas ilman reunoja.  Hänen toinen teoksensa vuonna 2020 ilmestynyt Mustaa jäätä oli vuoden 2020 Finlandia-palkintoehdokkaana.

Lähteet

Suomalaiset kirjailijat
Vuonna 1958 syntyneet
Elävät henkilöt
OpenWebRX

OpenWebRX on alun perin unkarilainen verkko-ohjelmistoradiovastaanotinjärjestelmä. Se mahdollistaa kaikkein kuunneltavien radiovastaanottimien käytön Internetissä. Suomessa 2020 mennessä on 12 OpenWebRX-vastaanottoasemaa. Suomen DX-Liitto 2020 rahoitti kuusi OpenWebRX-radiovastaanottoasemaa.

Lähteet

Radiotoiminta
Radioamatööritoiminta
Suomen DX-Liitto
2A36 Giatsint-B

2A36 Giatsint-B (, ”hyasintti”) on neuvostoliittolainen/venäläinen vedettävä 152 mm:n kenttätykki. Tykki tuli palvelukseen vuonna 1975, kun Neuvostoliitto uudisti kenttätykistöään. Tykistä suunniteltiin kaksi versiota. Toinen oli tela-alustainen itseliikkuva 2A37 (myöhemmin 2S5) ja toinen vedettävä 2A36. Jälkimmäinen sai kutsumanimekseen Giasint-B (Гиацинт-Б) eli suomeksi hyasintti. Tykki on käytössä Venäjällä, eräissä IVY-maissa, Suomessa ja Irakissa. Suomalaisen 2A36-tykin kotimainen nimi on 152 K 89. Myös Libanonin armeija on käyttänyt tykkiä. Niitä laivattiin tiettävästi Irakista Libanoniin joitakin kappaleita ennen Libanonin sisällissodan päättymistä.

Lähteet

Aiheesta muualla 

Kenttätykit
Kalpa (ajanjakso)

Kalpa on hindulainen pitkä aikayksikkö. Tirukkanda Pantshangan, Etelä-Intian tamilinkielisen kalenterin mukaan yksi kalpa on yhtä kuin Brahmān päivä, joka on yhtä kuin 1000 Mahā Yugaa. Kalpan eli Bhrahmān päivän pituus on 4 320 000 000 aurinkovuottamme.

Brahmān päivän lisäksi on myös Brahmān yö ja Brahmān päivä ja yö yhteensä on 8 640 000 000 aurinkovuottamme. 360 Brahmān vuorokautta on Brahmān vuosi eli 3 110 400 000 000 aurinkovuottamme. 100 tällaista vuotta muodostaan Brahmān iän eli Mahā Kalpan, joka kestää 311 040 000 000 000 aurinkovuottamme.

Hindulaisuus
Ajan yksiköt
Voitee

Voitee (tiibetiksi བོད་ཇ་, bod ja), tai Tiibetin tee, on Intian niemimaalla juotava tee. Perinteisestä teestä poiketen voitee on suolaista. Juoma on keskeinen osa etenkin tiibetiläistä ruokakulttuuria. Sitä on juotu Tiibetissä joidenkin arvioiden mukaan 900-luvulta alkaen.

Teetä valmistetaan kirnuamalla jakin maidosta tehtyä voita ja suolaa yhdessä teen kanssa. Tämän jälkeen tee lämmitetään uudelleen teekannussa, mutta ei kuitenkaan kiehuvaksi..

Voiteetä juodaan Tiibetin kylmässä ja tuulisessa ilmastossa myös pakon edestä: voin ansiosta teessä on paljon kaloreita, jotka auttavat perinteisesti paimentolaiselämää viettäviä tiibetiläisiä pysymään lämpimänä. Lisäksi voiteen juominen rasvaa huulet.

Galleria

Lähteet 

Tee
Tiibetiläinen keittiö
Kolme yötä jouluun

Kolme yötä jouluun on Petter Ohlsin vuonna 1974 säveltämä ja sanoittama joululaulu. 

Laulu ilmestyi ensi kerran levyllä ”Anni tannin joululaulut” 8-vuotiaan Eevamaija Kankaan esittämänä vuonna 1990. Arja Korisevan joululevyllä ”Saa joulu aikaan sen” se ilmestyi vuonna 1991 Arjan tulkitsemana ja Markku Johanssonin sovittamana. Laulun ovat levyttäneet myös mm. Espoonlahden Kamarikuoro (1993) ja Lauluyhtye A-Men (2016).

Laulun sanat kertovat minä muodossa joulun odotuksesta ja jouluvalmisteluista lapsen kertomana. Laulu alkaa sanoilla: "Kolme yötä jouluun on, laskin aivan itse eilen, kun näin silmät tonttusen." Laulu päättyy sanoihin: ”Leivotaan ja siivotaan, kuusikin jo sulaa saa, kun kolme yötä enää on!" 

Sävellys on melodialtaan kaunis ja herkkä, siinä on käännöksiä ja tarkka bassonkulku. Laulu on ollut mukana koulujen laulukirjoissa syntymästään alkaen. Suosituksi joululauluksi se muodostui Arja Korisevan esityksen myötä.

Liitteet 

Joululaulut
Suomalaiset musiikkikappaleet
Luettelo vuonna 1916 kuolleista henkilöistä

* Kaatui ensimmäisessä maailmansodassa. ** Ensimmäisen maailmansodan siviiliuhri.

Tammikuu 
 27. tammikuuta – Aadolf Tikkanen, suomalainen maanviljelijä ja valtiopäivämies (s. 1850)

Helmikuu 
 8. helmikuuta – Gustav Falke, saksalainen kirjailija (s. 1853)
 8. helmikuuta – Nils Otto Nordenskiöld, suomalainen juristi, tilanomistaja ja valtiopäivämies (s. 1834)
 11. helmikuuta – Ossian Ansas, suomalainen päätoimittaja, lehdenkustantaja ja valtiopäivämies (s. 1856)
 14. helmikuuta – Albert Ehnberg, suomalainen näyttelijä (s. 1870)
 20. helmikuuta – Klas Pontus Arnoldson, vuoden 1908 Nobelin rauhanpalkinnon saanut ruotsalainen kirjailija, journalisti ja poliitikko (s. 1844)

Maaliskuu 
 8. maaliskuuta – Johan Strömberg, suomalainen suutarimestari, kauppias, valtiopäivämies ja taloustirehtööri (s. 1839)
 14. maaliskuuta – Gustaf Wilhelm Liukkonen, suomalainen varatuomari ja valtiopäivämies (s. 1844)
 28. maaliskuuta – Georg Hirth, saksalainen kirjailija, kustantaja ja Jugend-lehden perustaja (s. 1841)
 30. maaliskuuta – Carl Gustaf Fredriksson, suomalainen maanviljelijä, talousjohtaja ja valtiopäivämies (s. 1840)

Huhtikuu 
 4. huhtikuuta – Albert Atterberg, ruotsalainen geologi (s. 1846)
 7. huhtikuuta – Jeremias Alin, suomalainen maalarimestari ja koristemaalari (s. 1850)
 22. huhtikuuta – Gösta Lindblom, suomalainen kauppias, yritysjohtaja ja valtiopäivämies (s. 1862)

Toukokuu 
 17. toukokuuta – Karl Wilén, suomalainen pappi, valtiopäivämies ja rovasti (s. 1842)

Kesäkuu 
 3. kesäkuuta – Victor Magnus Rydman, suomalainen kauppias ja liike- ja valtiopäivämies (s. 1850)
 16. kesäkuuta – Juho Foudila, suomalainen maanviljelijä ja valtiopäivämies (s. 1828)

Heinäkuu 
 6. heinäkuuta – Béla Békessy, unkarilainen miekkailija ja olympiamitalisti (s. 1875)*

Elokuu 
 8. elokuuta – Paavo Niskanen, suomalainen maanviljelijä, valtiopäivämies ja herastuomari (s. 1836)
 9. elokuuta – Guido Gozzano, italialainen kirjailija (s. 1883)
 11. elokuuta – Arthur Lindberg, suomalainen näyttelijä (s. 1871)

Lokakuu 
 25. lokakuuta – William Merrit Chase, yhdysvaltalainen taidemaalari (s. 1849)

Marraskuu 
 30. marraskuuta – Teodor Avellan, suomalainen Venäjän laivaston amiraali ja Venäjän meriministeri 1903–1905 (s. 1839)

Joulukuu 
 21. joulukuuta − Daniel Oliver, englantilainen kasvitieteilijä ja professori (s. 1830)
 31. joulukuuta – Alice Ball, yhdysvaltalainen kemisti (s. 1892)
 joulukuussa – Leonid Belski, venäläinen kirjallisuushistorioitsija (s. 1855)

Tuntematon päivämäärä 
 V. F. Aaltoranta, suomalainen työväenlehtien päätoimittaja (s. 1886)
 Selim Ahmed (Dahoum), syyrialainen T. E. Lawrencen ystävä (n. 1897)

Katso myös 

 Wikipedia:Henkilön kuolintiedon lisääminen
 Wikiprojekti:Henkilöartikkeleiden syntymä- ja kuolinvuosiluokat
 Wikipedia:Wikidata/Äskettäin kuolleita

1916